open-index/open-wikipedia-markdown huggingface dataset:
Alphonse Trent

**Alphonse „Phonnie“ E. Trent** oder **Alphonso E. Trent** (* 24. August 1905; † 14. Oktober 1959 in Fort Smith (Arkansas)) weer en US-amerikaansch Jazz-Pianist un weer Baas vun en *[[Territory Band]]* vun den Swing.

## Leven un Wark

Alphonse Trent speel siet sien Kindheit Klaveer un hett siet sien Jöögd in lokaal Bands in Arkansas arbeit. Sien eerst eegen Formation hett he midden vun de 1920er Johren leit (mögelkerwies af 1923). In dat Johr 1924 speel he mit Eugene Cooks *Synco Six* un övernehm de Leitung vun de Band, de bit 1934 bestunn. Se gull as en vun de bekannst  Territory Bands vun den Süüden un Middelwesten vun de USA; Se harr ok Insatzen up Stroomdampers. Midden vun den 1930er Johren hett Trent dat Musikgeschäft verlaaten, is aber mit en anner Band 1938 torüchkommen. In dit nee Orchester hebbt later so bekannt Jazzmusikers as Terrence Holders, Alex Hill, Stuff Smith, Snub Mosley, Charlie Christian, Harry Sweets Edison, Mouse Randolph un Peanuts Holland speelt.

As Bandleader hett he man blots acht Plattensieden upnommen, veer 1928 un jeweils twee in de Johren 1930 un 1933. Dornah hett he blots noch tietwies mit eegen Ensembles arbeit un weer hööftsächlich Geschäftsmann.

## Weblenken
* ausführliche Biographie bi *encyclopediaofarkansas.net*
* Alphonse Trent in de All Music Guide
* Biographie  bi *blackpast.com*
* Diskographie bi *redhotjazz.com*

## Literatur/Born
* Martin Kunzler: *Jazzlexikon*, Reinbek, Rowohlt, 1993
* Richard Cook & Brian Morton: *[[The Penguin Guide to Jazz]] on CD*, 6th Edition, London, Penguin, 2002 ISBN 0-14-017949-6.
Eva Brumby

**Eva Brumby** (* 9. Juli 1922 in Berlin; † 14. Mai 2002 in Hamborg) weer en düütsch Schauspelerin. 

De Dochter vun en Afkaat nehm van 1938 bit 1940 Schauspeelünnericht bi Lucie Höflich. An dat Staatstheater Kassel kreeg se 1940 hör eerst Engagement. 1945 keem se an dat Berliner Hebbel-Theater, 1949 an dat Düütsch Theater.

1950 bit 1954 un denn weer van 1956 bit 1960 hörr se to dat Berliner Ensemble. Dornah gasteer se an verscheeden Theatern as de Städtischen Bühnen Essen, an de Städtischen Bühnen Dortmund, bi de Ruhrfestspiele in Riäkelhusen, an’t Junges Theater (later henn Ernst Deutsch Theater), an’t Düütsch Schauspeelhuus in Hamborg un an de  Hamborger Kammerspelen as ok an’t Neddersassisch Staatstheater un an de Landesbühne Hannober.

Eva Brumby hett ok in tallriek Feernsehfilmen un Serien mitspeelt. In de Reeg *Frauenarzt Dr. Markus Merthin* harr se van 1994 bit 1995 enduersam Rull as Eller Büttel. Siet 1979 weer se Dozentin an de Hoochschool för  Musik un dorstellend Kunst in Hamborg. Se weer mit den Schauspeler Gert Karl Schaefer verheiraadt. Dat Ehepaar harr veer Kinner: Katharina, Nikolai as ok de Schauspeler Susanne Schaefer un Gert Schaefer.

## Filmografie

## Weblenken
*
* Eva Brumby in de Katalog vun de Deutsche Nationalbücherei
* Personennaamdatei
Stephan III. (Paapst)

**Stephan III. (IV.)** († 24. Januar 772) weer van 768 bit 772 Paapst. Sien Naam bedüüd: de Kroon (greeksch)

Nah de Dood vun Paul I. geev dat en Dübbelwahl: Konstantin II. un Philipp, de man hüüd to de Gegenpaapsten tellt un de sück nich lang hollen kunnen. Stephan III. dorgegen wurr an’ 7. August 768 in en ördntlich Wahlverfahren wählt un twee Daag later weiht. In sien Amtstiet weer he politisch wietgahnd afhängig vun den  Langobardenkönig Desiderius. He is an’ 24. Januar 772 storven un is in’ Vatikan beerdigt.

Sien Nahfolger wurr denn Hadrian I..

## Literatur
* Rudolf Schieffer: *Stephan III.* In: Lexikon des Mittelalters, Bd. 8 (1997) Sp. 117.

## Weblenken
* Indrag in dat Biographisch-Bibliographisch Kirchenlexikon
* Indrag in de Katalog vun de Deutsche Nationalbücherei
* Personennaamdatei
A Time to Kill

**A Time to Kill** betekent

* *[[A Time to Kill (Roman)|A Time to Kill]]*, Roman vun John Grisham ut dat Johr 1989,
* *[[A Time to Kill (Film)|A Time to Kill]]*, Film na den Roman ut dat Johr 1996,
* *[[A Time to Kill (Star Trek)|A Time to Kill]]*, Roman ut dat Johr 2004 to de Feernsehreeg *Star Trek: The Next Generation*.
Hadrian

**Hadrian** betekent

* Hadrian, en Vörnaam för Mannslüde un Jungs,
* Hadrian (76–138), röömschen Kaiser,
* Hadrian vun Canterbury († 710), brittschen Hilligen,
* Hadrian Daude (1704–1755), düütschen Jesuiten, Theologen un Historiker,
* Hadrian Diel (1756–1839), düütschen Dokter un Vadder vun de Pomologie,
* Hadrian Maria Netto (1885–1948), düütschen Schauspeler,
* Hadrian I., Paapst 772–795,
* Hadrian II., Paapst 867–872,
* Hadrian III., Paapst 884–885,
* Hadrian IV., Paapst 1154–1159,
* Hadrian V., Paapst 1276,
* Hadrian VI., Paapst 1522–1523.
The Communards

**The Communards** weer en britisch Popband, de 1985 grünnd wurr un ut Jimmy Somerville un Richard Coles bestunn.

Nahdem he bi Bronski Beat utsteegen weer, harr Somerville mit de *Communards* Hits mit den Remakes vun de 1970er Johren Disco-Titel *Don’t Leave Me This Way* (vun Thelma Houston, Gastsingerin: Sarah Jane Morris) un *Never Can Say Goodbye* (vun Gloria Gaynor). Beid kunnen sück in ganz Europa in de Top Ten vun de Charts platzeeren. Wiedere Hits weern *Tomorrow*, So Cold The Night, *There's More to Love* und *You Are my World.* De Single *For a Friend* as ok dat tweet Album *Red* (1987) hebbt  Somerville un Coles en gemeensam Früend widmet, de an AIDS storven weer. Wiels hör gemeensam Musikkarriere weern *The Communards* Vörrieder in puncto Upklärung un Kamp tegen de Immunschwäche AIDS.

1988 hett sück de Band nah en grooden Striet währen de Europa-Tournee uplööst. Jimmy Somerville fung later en Solokarriere an un harr Spood mit de Leeder as *You make me feel (mighty real)* oder *To love Somebody*. Richard Coles wurr Journalist för dat Times Literary Supplement un dat Catholic Herald.

## Singles
Frank Isola

**Frank Isola** (* 20. Februar 1925 in Detroit; † 12. Dezember 2004 ok dor) weer en US-amerikaansch Jazz-Slagtüüchspeler. 

## Leven
Frank Isola speel af 1936 Slagtüüch, nahdem he Gene Krupa hört harr, hett in Kalifornien mit Bobby Sherwood un Earle Spencer 1946 arbeit, dornah in New York mit Johnny Bothwell un Elliot Lawrence a 1947, bi Stan Getz 1951–53 un in Gerry Mulligans klaveerlos Quartett 1953/54. Mit disse Formation is he in’ Juni 1954 mehrfak in Paris uptreden, to hören up dat Vogue-Album *[[Pleyel Concert (Gerry Mulligan)|Pleyel Concert]]*. 

Nah freeberoplich Tätigkeit in New York gung he 1957 nah Detroit. He hett buterdem Platten mit Mose Allison, Eddie Bert, Bob Brookmeyer, Jimmy Raney, Johnny Williams un Tony Fruscella upnommen.

## Literatur
* Richard Cook & Brian Morton: *[[The Penguin Guide to Jazz|The Penguin Guide to Jazz on CD]]*, 6th Edition, London, Penguin, 2002 ISBN 0-14-017949-6.
* Bielefelder Katalog Jazz 2001

## Enkeld Nahwiesen
Tony Fruscella

**Tony Fruscella** (* 4. Februar 1927 in Orangeburg, New Jersey; † 14. August 1969 in New York City) weer en US-amerikaanisch Jazz-Trompeter vun den Bebop un Hardbop. He speel mit Lester Young, Stan Getz un Frank Isola.

## Leven

Fruscella speel an de High School mit Phil Woods un nah sien Wehrdeenst kört bi Charlie Barnet. In de eerst Hälft vun de 1950er Johren denn mit Lester Young, Gerry Mulligan (Newport Festival 1954) un Stan Getz. Hööchpunkt vun sien musikaalisch Warken is dat eenzig ünner sien Naam rutbrocht Album för *[[Atlantic Records]]* 1955 mit Chauncey Welsch, Allen Eager un Danny Bank. Neben de Saxophonisten Eager un Brew Moore speel he ok faken mit den Kornettisten Don Joseph.. Dornah weer he aber nich mehr musikaalsch tätig: Alkohol un Drogensucht hebbt sien Gesundheit ruineert un sien Karriere vörtiet beend. Toletzt weer he fakener in Krankenhüüs oder in’ Gefängnis. He is an de Folgen vun en Leverzirrhose storven

Fruscella weer mit de Schauspelerin un Singerin Morgana King verheiraadt.

## Diskographisch Henwiesen
* *The Unique - Tony´s Blues* (Jazz Factory, 1948, 1955) mit Hank Jones, Phil Urso, Paul Chambers
* *Pernod* (The Jazz Factory, 1948, 1955) mit Stan Getz
* *The Complete Recordings* Jazz Factory, 1948-59) mit Danny Bank, Stan Getz, Herb Geller, Hank Jones, Teddy Kotick, Phil Woods
* *Tony Fruscella* (Atlantic, 1955) mit Allen Eager, Danny Bank, Chauncey Welsch, Bill Triglia (p), Bill Anthony (Bass), Will Bradley

## Literatur
* Richard Cook & Brian Morton: *[[The Penguin Guide to Jazz|The Penguin Guide to Jazz on CD]]*, 6th Edition, London, Penguin, 2002 ISBN 0-14-017949-6.
* Martin Kunzler: *Jazz-Lexikon*, Reinbek, Rowohlt 1988
* Bielefelder Katalog Jazz, 2001

## Weblenken
* Franzöösch Artikel in Jazzmagazine
* Diskographie

## Enkeld Nahwiesen
Ed Bickert

**Edward Isaac „Ed“ Bickert** (* 29. November 1932 in Hochfeld (Manitoba); † 28. Februar 2019) weer en kanaadsch Jazzgitarrist.

## Leven un Wark
Kört nah sien Geburt truck de Familie nah Vernon, British Columbia. Obschons sien Öllern hööftsächlich as Farmer un Aaftgördners tätig weern, speel sien Moder Klaveer un sien Vader Vigelien. As Kind hett Bickert de eersten Gitarrenakkorde vun sien öllere Bröer lehrt. In de 1940er Johren speel he mit sien Öllern an de Weekenenn’ bi Country-Tanzveranstaltungen. Nah de Highschool un eenig lüttgere Jobs truck he 1952 nah Toronto, wo he sück all nah wenig Johren, in de he arbeiten dee un Gitarrenstünn nehm, as Gitarrist för de besten Jazz-Bands in Toronto etableeren kunn. 

In de 1960er Johren weer he en vun de eersten Studiomusiker in Ontario. He harr dat to Ansehn brocht dör sien lang Mitarbeit bi de Upnahmen vun Moe Koffman un Phil Nimmons un so wurr Bickert en vun de Grünnensliddmaaten vun Rob McConnells Band „Boss Brass“. Bickert heiraadt denn, aber wiel blots selten amerikaansch Musiker nah Toronto keemen, bleev he to Huus un truck sien Kinner up. 

De Früendschap mit den berühmten Jim Hall verdank he en Empfehlung an den olden Bekannten vun Hall, den Saxophonisten Paul Desmond, de in de 1970er Johren up de Söök nah en Band weer. De beid verstunnen sück gau good un ok mit den Bassisten Don Thompson, de en Deel vun hör Uptreden in Toronto upnommen hett klappt dat bestens. Desmonds Begeisterung för de Soli vun sien Gitarristen broch hüm dorto, mit Bickert in Rudy Van Gelders Studio mit de bekannt Musiker Connie Kay un Ron Carter dat Album *Pure Desmond* uptonehmen. 

Bickert nehm in de 1980er un 1990er eenig Alben mit Rosemary Clooney un anner bekannt Künstlers up. Midden vun de 1990er Johren is he to Fall kommen un hett sück beid Arms dorbi swoor verletzt. He hett sück dorvan aber ok weer verhalt und speel bit to’n Anfang vun dat 21. Johrhunnert wieder. 

Dör de Verwenden vun en Fender Telecaster kreeg he en warmen, vullen Toon, de hüm vun anner Musikers afheevt.

## Utteknungen
Bickert un Don Thompson kreegen 1980 en Juno Award för hör Album *Sackville 4005*. Bickert wurr mit sien Duopartner, den Gitarristen Lorne Lofsky, för dat Album *This is New* uttekent. 1996 kreeg he den Order of Canada verlehnt.

## Utwahldiskographie
* *I Wished on the Moon* (Concord, 1985)
* *Third Floor Richard* (Concord, 1989)
* *This Is New* (Concord, 1989)

## Weblenken
* Bio- un Diskografie vn Bickert (engelsch)

## Enkeld Nahwiesen
Roger Pratt

**Roger Pratt** is de Naam von

* Roger Pratt (1620–1684), engelschen Architekt,
* Roger Pratt (* 1947), brietschen Kameramann,
* Roger Pratt, Radrennfohrer ut Wales.
Gene Quill

**Gene Quill** (egentlich *Daniel Eugene Quill*; * 15. Dezember 1927 in Atlantic City; † 8. Dezember 1988) weer en US-amerikaansch Jazz-Altsaxophonist un Klarinettist. He speel ünner annern mit Phil Woods.

## Leven un Wark
Gene Quill wurr mit dartein Johren Berufsmusiker un hett anfangs bi Jerry Wald, Art Mooney, Buddy DeFranco arbeit, later henn bi  Claude Thornhill, Gene Krupa,  Dan Terry un Quincy Jones (*[[This Is How I Feel About Jazz]]*). 1957 speel he up en Album vun John Coltrane mit un hett mit Phil Woods en Formation mit de Naam *Phil and Quill* leit, in de se mit verscheeden Begleitmusikers in New Yorker Nachtclubs uptreden sünd. 1957 hett he an dat Album *[[A Swinging Introduction to Jimmy Knepper]]* mit. Dornah speel he bi Johnny Richards un Nat Pierce. To Anfang vun de 1960er-Johren weer he bi Gerry Mulligan anstellt un is mit hüm un de Band dör ganz Europa tourt, dornah weer he as free schaffend Musiker in  New York tätig. Af 1966 harr Quill ok sien eegen Quartett. He hett  Platten mit Mundell Lowe, Jimmy Knepper, Quincy Jones, Manny Albam, Bill Potts, Michel Legrand as ok mit Billie Holiday upnommen. He muss denn aber sien Karriere wegen Krankheit beenden. 

## Diskografisch Henwiesen
**Jazzville 56, Vol. 1 - Charlie Rouse-Julius Watkins Quintet/Gene Quill-Dick Sherman* (Dawn, 1956) 
* Gene Quill, Hank Jones Quartet: *Rhythm Plus One* (Epic, Fresh Sound, 1956) 
* *The Blues is Everybody's Business* (Gambit, 1955-57) mit Manny Albam, Bernie Glow, Phil Woods, Eddie Costa, Nat Pierce, Billy Bauer 
* *Jazz Greats of Our Time* (Lonehill Jazz, 1957/58) 
* Gene Quill All Stars: *Three Bones and a Quill* (Roost/Fresh Sound, 1958) mit Jimmy Cleveland, Frank Rehak, Hank Jones, Nat Pierce, Whitey Mitchell, Charli Persip

## Born
* Carlo Bohländer, Karl Heinz Holler, Christian Pfarr: *[[Reclams Jazzführer]].* 4. Auflage. Reclam, Stuttgart 1991, ISBN 3-15-010355-X.
* Richard Cook, Brian Morton: *[[The Penguin Guide to Jazz]] on CD.* 6. Auflage. Penguin, London 2002, ISBN 0-14-017949-6.

## Weblenken
*Hans-Jürgen Schaal: ''3 x Q. Gegen das Vergessen.''

## Enkeld Nahwiesen
Jesse Powell

**Jesse Powell**  (* 27. Oktober 1924 in Fort Worth, † 19. Oktober 1982 in New York City) weer en US-amerikaansch Jazz- un Rhythm and Blues Tenorsaxophonist un Bandleader.

De ut Texas stammend Tenorsaxophonist Jesse Powell arbeit siet Midden vun de 1940 Johren mit Hot Lips Page, Louis Armstrong un Luis Russell. 1946 wurr he Liddmaat vun dat Count Basie Orchestra, as he Illinois Jacquet aflöös. An Enn’ vun de wark he bi tallriek Blues un Rhythm and Blues-Upnahmen mit, speel u. a. mit Brownie McGhee, Willie Jordan un Doc Pomus. He hett ok mit Champion Jack Dupree arbeit un tour 1948 mit Howard McGhee dör Frankriek. 1949 hörr he to dat Orchester vun Dizzy Gillespie. In de 1950er Johren hett he mit verscheeden R&B-Gruppen arbeit.

Ünner eegen Naam speel Powell 1951 un 1953 eenig Stücken för dat Label Federal in; 1954 folgten Upnahmen för dat Label *Josie* mit Bands as de *Cadillacs*. In’ Beriek vun de R&B hett he wieder Singles upnommen un weer Enn’ vun de 1950er Johren as Studiomsuiker för   Atlantic/Atco tätig, u. a. bi dat Leed *„Mr. Lee“* vun de  Bobbettes to hörrn, wo he en Tenorsaxophon-Solo speel. 1957 speel de Pianistin Jutta Hipp in sien Tourneeband. Anfang vun de 60er nehm Powell weer ünner eegen Naam up;  1961 da Album *Party Time* för en Sublabel vun Prestige Records. In sien latere Johren hett he in Harlem arbeit un hett blots noch wenig Schallplaten upnommen. Powells Stücken sünd up de Anthologie *Texas Tenors* (Prestige) to hören.

## Diskographisch Henwiesen
**Blow Man Blow* (Jubilee Records) 

## Born
* Richard Cook & Brian Morton: *[[The Penguin Guide to Jazz|The Penguin Guide to Jazz Recordings]]*, 8th Edition, London, Penguin, 2006 ISBN 0-141-02327-9
* Leonard Feather and Ira Gitler, *The Biographical Encyclopedia of Jazz*. Oxford/New York, 1999, ISBN 978-0-19-532000-8

## Weblenken
* Biographie bi Allmusic
Roger Pratt (Kameramann)

**Roger Pratt** (* 27. Februar 1947 in Leicester, Grootbritannien) is en britischen Kameramann.

## Leven un Wark
Na sien Schoolafsluss is Pratt in dat Filmgewarf gahn un hett 1981 den Kortfilm *The Dollar Bottom* dreiht. In’t Johr 1985 hett he mit Terry Gilliam tohopenarbeit, wobi de Film *Brazil* entstahn is. Pratt un Gilliam sünd dorophen Frünnen worrn un hebbt tosamen noch de beiden Filmen *The Fisher King* un *Twelve Monkeys* dreiht. Pratt hett an mehr as 35 Filmen mitarbeit, worünner sik en ganze Reeg bekannte Warken befinnt as to’n Bispeel *Batman*, *Troja* oder ok de beiden Harry-Potter-Filmen *The Chamber of Secrets* un *The Goblet of Fire*.

Pratt is aver nich blots Kameramann, he hett sülvst ok al in Feernsehfilmen un -regen mitspeelt. Sien Broder, Vernon, is en ansehen Philosophieprofesser an de Lancaster University.

## Filmografie

## Utteken
Pratt hett noch keen Filmpries winnen künnt, ofschoonst he al söven mol nomineert wesen is. As Kameramann weer he dreemol för den *[[Best Cinematography Award]]* vörslahn, tweemol för den *[[BAFTA Award]]* un 2000 sogor ok al mol för den *[[Oscar]]* för den Film *The End of the Affair*.

## Weblenken
*
Taizé

**Taizé** betekent

* Communauté de Taizé (Meende vun Taizé), en internatschonalen ökumeenschen Orden för Mannslüde,
* Taizé, Gemeen in dat Département Saône-et-Loire, Frankriek,
* Taizé, Gemeen in dat Département Deux-Sèvres, Frankriek,
* Taizé-Aizie, Gemeen in dat Département Charente, Frankriek,
* (100033) Taizé, en Asteroid.
Lucien Aimar

**Lucien Aimar** (* 28. April 1941 in Hyères) is en ehmalger franzöösch Radrennfohrer. 

Aimar wunn 1966 överraschend de Tour de France noch vör Jan Janssen un Raymond Poulidor. Den Grundsteen för den Sieg legg he in en Utrietergrupp up de teinte Etapp. In de Bargen kunn he sien Geel Trikot verteidigen, ahn en Etappensieg to halen. Afsehn vun sien franzöösch Meestertitel 1968 un de Gesamtmsieg bi dat Rennen Veer Daag vun  Düünkarken 1967 kunn Aimar nichts groots mehr vörwiesen.

Angeblich harr he nah sien eegen Utsaag up de Spitz vun de Col di Torini acht Minüüt Rückstand up Eddy Merckx, as se beid ünnern weern, weer he an Merckx sien Achterrad. Buterdem wurr he angeblich up de Affohrt vun den Mont Ventoux mit 140&nbsp;km/h meeten.

Bi dat Rennen La Flèche Wallonne 1966 hebbt sück de dree Eerstplatzeerten Dancelli, Aimar un Altig vör de Dopingkontroll drückt. Hör Disqualifikation hett man denn aber kört för de Tour de France weer uphaben.

## Born



## Weblenken

*''Palmarès'' – List vun de Siege un Platzeerungen
Hank Jones

**Henry „Hank“ Jones** (* 31. Juli 1918 in Vicksburg, Mississippi; † 16. Mai 2010 in New York City) weer en US-amerikaansch Jazz-Pianist.

De öldst Bröer vun Thad un Elvin Jones is in Pontiac/Michigan upwussen, wo he Klaveerünnerricht kreeg. Siet sien darteinst Levensjohr is he mit regional Bands in Michigan und Ohio uptreden. Hier is he den Saxophonisten Lucky Thompson upfallen, de hüm 1944 en Job in de Band vun Hot Lips Page in New York vermiddeln de. Dor arbeit he denn ok mit so bekannt Lüüd as Charlie Parker, John Kirby, Howard McGhee, Coleman Hawkins, Andy Kirk und Billy Eckstine.

Nah en Tournee 1947 mit Norman Granz' *Jazz at the Philharmonic* wurr he Pianist vun Ella Fitzgerald, mit de he bit 1953 arbeit hett. In de 1950er Johren arbeit he denn mit Musikers as Benny Goodman, Artie Shaw, Milt Jackson un Cannonball Adderley. In’ Juni ’47 hebbt Miles Davis, Kai Winding un he in Hawkins’ All-Stars-Formation (*Bean A Re-Bop*) speelt. 1956 war he mit bi Quincy Jones´ Debütalbum *[[This Is How I Feel About Jazz]]*. Van 1959 bit 1976 weer he Studiomusiker bi Columbia Records. Dorneben arbeit he noch as Pianist bi Produktschonen as de *[[Ed Sullivan]] Show*. Enn’ vun de 1970er Johren weer he Pianist un Dirigent vun dat Broadway-Musical *Ain’t Misbehavin*' vun Fats Waller.

1966 weer Jones de eerste Pianist vun dat Thad Jones/Mel Lewis-Orchester, buterdem weer he Liddmaat vun dat *Great Jazz Trio*, to dat in de Loop vun de Tiet Ron Carter, Buster Williams un Eddie Gomez as Bassisten un Tony Williams, Al Foster un Jimmy Cobb as Slagtüüchspeler anhörrn dee. In de Loop vun de Johren speel he praktisch bi all groot Jazzlabels vun de USA mehr as eenduusend Upnahmen as Sideman un Bandleader en.

## Upnahmen (Utwahl)

**Urbanity*, 1947
**Bluebird*, 1955 (Savoy Records)
**[[Somethin’ Else]]*, 1958
**The Talented Touch*, 1966
**Hanky Panky*, 1975
**Arigato*, 1976
**Solo Piano*, 1976
**Bop Redux*, 1977
**Rockin’ in Rhythm*, 1977
**Just for Fun*, 1977
**Tiptoe Tapdance*, 1977
**Ain’t Misbehavin*', 1978
**In Japan*, 1979
**Incredible Hank Jones Meets Louis Bellson & Ira Sullivan*, 1979
**Hank Jones-[[Red Mitchell]] Duo*, 1987
**Lazy Afternoon*, 1989
**The Oracle*, 1989
**Hank Jones Trio with [[Mads Vinding]] and [[Al Foster]]*, 1991
**Live at Maybeck Recital Hall, Vol. 16*, 1991
**A Handful of Keys: The Music of Thomas "Fats" Waller*, 1992
**Upon Reflection: The Music Of [[Thad Jones]]* mit Elvin Jones
**Sarala*, Gitanes 1995 (mit Cheick-Tidiane Seck un de Mandikas speelt he arabisch Mandingomusik)
**Master Class*, 1997
**Favors*, 1997
**I Remember You*, 2002
**Bluesette*, 1979/2002
**The Trio*, 1977/2003
**For My Father*, 2005
**Hank and Frank*, 2006
*''Hank and Frank II, 2009 (mit Frank Wess, Marion Cowings)


## Ehrungen
* 1969: NEA Jazz Masters Fellowship
* 2003: International Academy of Jazz Hall of Fame

## Weblenken

* Jones in de Katalog vun de Deutsche Nationalbücherei
* Personennaamdatei
(422) Berolina

**(422) Berolina** is en Asteroid ut de Hööftgördel, de an’n 8. Oktober 1896 vun de düütsch Astronom Carl Gustav Witt in Berlin opdeckt wurrn is. De afsolute Helligkeit bedrocht 10,83. 

De Asteroid is nah de de latiensch Beteknung för Berlin nömmt wurrn.
Nicole Haislett

**Nicole Lea Haislett** (* 16. Dezember 1972 in Saint Petersburg, Florida) is en ehmalge US-amerikaansch Swemmerin. 

Bi de Weltmeesterschapen 1991 in Perth wurr se över 100 m Freestil as ok mit de 4 x 100 m Lagenstaffel Weltmeesterin. Se weer damals de eerste Swemmerin, de nich ut de DDR keem, de de 100 m Freestil bi Weltmeesterschapen wunn. Bi de Olympisch Spelen 1992 in Barcelona wurr se över 200 m Freestil un mit de 4 x 100 m Freestilstaffel Olympiasiegerin.
Jimmy Cobb

**Wilbur James „Jimmy“ Cobb** (* 20. Januar 1929 in Washington D. C.; † 24. Mai 2020 in New York) weer en US-amerikaansch Slagtüüchspeler vun de Modern Jazz, de för sien „gradlinigen schnörkellosen Hardbop-Stil“ bekannt is.

## Leven un Warken
As överwiegend Autodidakt hett Jimmy Cobb dat to’n öldsten Stammspeler in de meest Miles-Davis-Formationen brocht. Af 1946 hett he Slagtüüch an de  Armstrong High School in Boston lernt. He hett anfangs in Washington Charlie Rouse un Billie Holiday begleit, bevör he 1951 mit Earl Bostic up natschonale Tournee gung. In de nächst Johren arbeit he denn as Begleiter vun Dinah Washington un speel ok mit  Frank Wess, Leo Parker oder Pearl Bailey. 1957 hett he bi Cannonball Adderley arbeit, dann kört bi Stan Getz un Dizzy Gillespie. Vun 1958 bit 1963 arbeit he in der Band vun Miles Davis, sien Slagtüüchspeel find sück u.&nbsp;a. up histoorsch Upnahmen as „Kind of Blue“, „Sketches of Spain“, „Someday My Prince Will Come“, „Live at Carnegie Hall“, „Porgy and Bess“ un völ anner Miles-Davis-Upnahmen; dorneben nehm he ok mit John Coltrane up („Giant Steps“). In de 1960ern speel he in Clubs in’ Trio mit Wynton Kelly un Paul Chambers, deelwies ergänzt dör Wes Montgomery. In de 1970er Johren begleit he Sarah Vaughan. Dornah weer he mit Kenny Drew senior, Art Farmer, Nat Adderley, Jesse Davis oder Roman Schwaller to hören. Wenig Daag nah sien 75. Geburtsdag entstunn mit Ellis Marsalis dat Album *Marsalis Music Honors Jimmy Cobb* mit veer Kompositionen vun de Slagtüüchspeler.  

Jimmy Cobb is de letzt verblevend levend Musiker, de bi de Upnahmen to dat legendär Jazz-Album „Kind of Blue“ mitwarkt hett. 

För 2009 kreeg he de NEA Jazz Masters Fellowship.

## Diskografisch Henwiesen
**Flying colors* mit John Hicks, Walter Booker, Ricky Ford, 1980
**Tenor of the times* mit Albert Dailey, Rufus Reid, Ricky Ford, 1981
**Interpretations* mit John Hicks, Walter Booker, Ricky Ford, 1982
* *Future's gold* (mit Albert Dailey, Larry Coryell, Ray Drummond, Ricky Ford, 1983)
* *Rhythm-A-Ning* (Candid, 1989) mit Kenny Barron, Walter Booker
* *Only for the Pure of Heart* (Lightyear, 1998) mit Richard Wyands
* *Yesterdays* (2001)
* *Cobb's Groove* (Milestone, 2003) mit Eric Alexander
* *Marsalis Music Honors Jimmy Cobb* (Marsalis, 2006)
* *Cobb's Corner* (2007)
* *Jazz in the Key of Blue* (2009)

## Enkeld Nahwiesen


## Literatur
* Carlo Bohländer u. a.: *Reclams Jazzführer* Stuttgart 1989
* Ian Carr: *Jazz Rough Guide* Stuttgart 1999
* Wolf Kampmann (Hg.): *Reclams Jazzlexikon* Stuttgart 2003

## Weblenken
*Offiziell Websteed
*Biographie vun de NEA Siet
EADS Astrium

**EADS Astrium** N.V. is to 100% en Dochter vun den europääschen Luft- un Ruumfohrtkonzern EADS (European Aeronautic Defence and Space Company), de just so, as ehre Dochter, in de Nedderlannen sitten deit. EADS Astrium befaat sik mit Systeme för de Ruumfohrt, de bi dat Militär oder bi de zivile Ruumfohrt bruukt weert. In dat Johr 2008 hett Astrium 4,3 Milliarden € ümsett'. In Frankriek (Vélizy, Les Mureaux, Bordeaux, Toulouse), Düütschland (Backnang, Bremen, Friedrichshafen (Immenstaad), Lampoldshausen, Ottobrunn, Rostock, Traun), Spanien (Madrid), Grootbritannien (Portsmouth) un Franzöösch-Guayana (Kourou) hett dat Unnernehmen alltohopen bi 15.000 Mitarbeiders. 

EADS Astrium is updeelt in dree Geschäftsfeller:

* EADS Astrium Satellites för Satelliten un Boddensegmente 
* EADS Astrium Space Transportation (AST) för Drägerraketen un Weltruum-Infrastrukturen
* EADS Astrium Services (ASV) för dat Vöranbringen un Utlevern vun Deenstleisten, de vun Satelliten utgaht. 

Dochterunnernehmen vun EADS Astrium sünd unner annern:
* Arianespace (Astrium Space Transportation 28,6 %), de de Drägerraketen Ariane 5 un Vega up'n Markt bringen deit
* Starsem (Astrium Space Transportation 35 %), de de Sojus-Rakete ut Russland verkopen deit
* Eurockot (Astrium Space Transportation 51 %), de de Drägerrakkete Rockot ut Russland verkopen deit
* Dutch Space (Astrium Space Transportation 100 %), de Solarpanelen, Raketenkomponenten un Instrumente för wetenschoppliche Satelliten herstellen deit
* RST Rostock System-Technik (100 %), en Technologieunnernehmen för de Luft- und Ruumfohrt 
* Tesat-Spacecom (100 %), de Bedrievslasten för Kommunikatschoonssatelliten herstellen deit 
* Paradigm Secure Communications Ltd (Astrium Services 100 %), de Satellitenkommunikatschoon för dat Militär verkopen deit
* NGL Prime S.p.A. (50 %)
* Infoterra
* Spotimage
* EADS CASA Espacio
* EADS Sodern
* CILAS

## Weblenken
* EADS Astrium
Art Jarrett

**Art Jarrett** (* 20. Juli 1907 in Brooklyn als *Arthur L. Jarrett, Jr.*; † 23. Juli 1987 in Los Angeles) weer en US-amerikaansch Singer, Schauspeler un Big Band-Leader vun den Swing un de Populäre Musik.

Art Jarrett weer de Söhn vun den Schauspeler un Dramatiker Arthur L. Jarrett, Sr.. De Junior speel ok Gitarr, Banjo un Basuun. Enn’ vun de 1920er Johren nehm he för Brunswick un Victor Records Schallplatten mit de Jazz- un Danzorchesters vun  Earl Burtnett, Ted Weems, Jimmie Noone un Red Nichols up. 1931 harr he en Hiterfolg mit „Georgia on My Mind“, mit Frank Trumbauer un sien Orchester, de sien Upnahm bit up Platz 10 in de Charts keem. Populär weer sien hooch Tenorstimm ok in  Musikfilmen, as 1933, as he den Song *Everything I Have is Yours* in *[[Dancing Lady]]*, *Did You Ever See a Dream Walking* ut den Film *Sitting Pretty* un *Let's Fall in Love* vun den glieknamigen Film sung. 1935 hett he sien eegen Orchester grünnd, dat in dat  *Blackhawk Restaurant* in Chicago uptreden dee; to sien Musikers hörr u. a. Randy Brooks. In disse Tiet weer he mit de Swemmerin un Singerin Eleanor Holm verheiraadt, de ut de Band utsteeg, as se sück up de Olympisch Sömmerspelen 1936 vörbereiten de. 1941 övernehm Jarrett de Leitung vun Hal Kemp sien Orchester nah de sien Dood nah en  Autounfall. As Schauspeler warkt he an de Western *Trigger Pals* mit; up den Broadway gasteer he in de Show *Three After Three*. In de 1950er Johren is Art Jarrett faken in Feernsehshows as *Rhythm Rodeo* uptreden. Later henn weer he Discjockey un Geschäftsmann in’ Orangensaft-Hannel in Yonkers (New York).

## Filmrullen (Utwahl)

## Literatur
* Leo Walker: *The Big Band Almanac*. Ward Ritchie Press, Pasadena 1978

## Weblinks
*
Arjen Robben

**Arjen Robben** (* 23. Januar 1984 in Bedum, Provinz Grunnen) is en Footballspeler ut de Nedderlannen. Totieds steiht he in Deensten bi den FC Bayern München.

## Sien Weg as Footballspeler
### In'n Vereen
Robben is in de Jöögd bi sien Heimatvereen *VV Bedum* anfungen. Man al mit 12 Johre hett he wesselt na'n FC Groningen. Mit 16 Johren hett he sien eerst Speel in de Ehrendivischoon speelt. Dat weer an'n 3. Dezember 2000, as he in dat Butenspeel bi den RKC Waalwijk in de 77. Minuut inwesselt wurrn is. Denn hett he in de dore Speeltied noch 17 Mol up'n Platz stahn un dor twee Dore bi schaten. In de neegste Speeltied is he Stammspeler wurrn un hett in 28 Speele sess Dore maakt. To de Saison 2002/2003 is he na den PSV Eindhoven gahn. Ok dor hett he sik dörsetten konnt un in 33 Speele 12 mol drapen. In de Speeltied is he mit Eindhoven ok nedderlannschen Meester wurrn. 

Nadem he noch een Johr in Eindhoven bleven weer, hool de russische Ööl-Milliardär Roman Abramowitsch Robben to den Premier-League-Club FC Chelsea. An'n Anfang vun de dore Speeltied konn Robben lang nich mitspelen, man denn hett he dor in dat eerste Johr doch noch 18 Speele in'e Liga un fiev in de Champions-League maakt. Mit Chelsea is he 2005 engelschen Meester wurrn. In de neegste Saison hett he 28 Mol speelt un sess Dore schaten un so sien groten Deel dorto bistüert, datt Chelsea sien Titel verdeffenderen konn. 

In'n August 2007 is he vör um un bi 36 Millionen Euro na Real Madrid gahn. Dor weer he lange Tied Stammspeler, bit se dor denn Spelers as Cristiano Ronaldo un Kaká an Bord hoolt hefft un em seggt hefft, he scholl man lever gahn. 

An'n 28. August 2009 is Robben na den FC Bayern München wesselt. Dor hett he en Verdrag över veer Johre unnerschreven. So, as dat am Enne vun de Saison utseeg, is dat för den FC Bayern en bannigen Slumpslag ween: De FC Bayern hett de düütsche Meesterschop un den DFB.Pokal hoolt un steiht in't Endspeel um de Champions-League. Robben hett dor as Stammspeler mit wichtige Dore to bidragen.

### In der Natschonalmannschop
An'n 30. April 2003 hett Robben bi dat 1:1 gegen Portugal sien eerst Speel för de nedderlannsche Natschonalmannschop maakt. Dormols is Dick Advocaat Bondscoach ween. Bi all grote Turieren, de denn kamen sünd, hett he in de nedderlannsche *Elftal* mitmaakt.

### Privates
Robben is vun Juni 2007 af an verheiratet un hett twee Kinner.

## Wat he tostanne bröcht hett

* Nedderlannen (PSV Eindhoven, 2002-2004):
** Nedderlannsch Meester: 2003
** Johan-Cruyff-Schaal: 2003

* England (FC Chelsea, 2004-2007):
** Engelschen Meester 2005, 2006
** Engelschen Ligapokal-Winner: 2005, 2007
** Engelschen Pokal-Winner: 2007
** FA Community Shield: 2005

* Spanien (Real Madrid, 2007-2009):
** Spaanschen Meester: 2008
** Spaanschen Supercup-Winner: 2008

* Düütschland (FC Bayern München, 2009-2010):
** Düütschen Meester: 2010
** Düütschen-Pokal-Winner: 2010
** Door vun den Maand: Januar 2010, März 2010, April 2010

* Europa:
** Europas U-21-Footballspeler vun dat Johr: 2005
** UEFA-Champions-League-Finalist: 2010

## Belege
Al Casey (Jazzmusiker)

**Albert Aloysius Casey**, genannt *Al Casey*, (* 15. September 1915 in Louisville, Kentucky; † 11. September 2005) weer en US-amerikanischer Jazzgitarrist.

## Leven un Wark

Casey kreeg anfangs Ünnerricht up de Violine un speel Ukulele, ehe he sien eegentlich Instrument - de Gitarr – för sück opdeckte un erlernt hett. He speel van 1934 bit 1943 mit Fats Waller in de sien Bands, un he is de eenzig Gitarrist mit de "Fats" Upnahmen makt hett. Dorneben musizeer he noch bi Teddy Wilson, Mezz Mezzrow, Lionel Hampton, Coleman Hawkins, Earl Hines, Mildred Bailey, Billie Holiday (bit 1944), Louis Armstrong un Benny Carter (1946). 
Weer he up de Schallplatten vun Fats Waller noch immer up de akustisch Gitarr to hörn, so hett he af de 1940er Johren blots noch de elektrisch verstarkt Variante vun dat Instrument bruukt. 

Siet 1981 weer Casey Liddmaat in de Harlem Blues & Jazz Band, de besünners in Europa Spood harr un dor faken tourt is. Över de Johren geev dat in disse Band immer weer nee Besetten, aber Casey bleev noch as Över-80-Jöhriger ständig Liddmaat vun disse Combo, to de in de laat 1990er Johren ok de Rhythm-and-Blues-Tenorsaxophonist Bubba Brooks hörr. Anner Musiker in disse Band weern Al Vollmer, Clyde Bernhardt, Joey Morant usw. Disse Band bestunn ut langjöhrig „Veteranen“ vun de Swingmusik oder vun de jazzigen Rhythm and Blues un weer dorüm bi Fans vun dit Genre hooch ansehn.

In dat Johr 2005 is Al Casey an Darmkrebs storven.

## Gitarrenstil
Casey harr sück den Swing un den swingenden Blues verschreeven. He weer en Plektrumspeler, de up Vull-Gitarren un – af de laat 1980er Johren - Halfresonanz-Gitarren vun der Firma Gibson speel. So as völ Gitarristen vun sien Generation weer he vun Charlie Christian präägt. 
As völlbeschäftigt Studiomusiker speel he nich blots Swing, sonnern as Liddmaat vun de  King Curtis Band, de he van 1957 bit 1961 angehör, ok Rhythm and Blues. As de sück den Soul tewennen dee, kunn he sülvst ok dissen Stil gerecht wurrn. 

## Sonstiges

Albert Aloysius Casey ist nich identisch mit de etwa 20 Johr jüngeren witten, amerikaansch  Gitarristen Al Casey, de in de Studiomusikerszene vun den Rock 'n' Roll vun de 1950er un fröh 1960er Johren aktiv weer un faken vun Produzent Lee Hazlewood insett wurr, as ok mit den Musiker Sanford Clark assozieert wurrd.

## Weblenken
* Casey in de Katalog vun dat Deutsche Musikarchiv
* Al Casey up Jazzpoint Records
* Peter Vacher: Nahroop, The Guardian, 23. September 2005 (engelsch)
* Al Casey in de Katalog vun de Deutsche Nationalbücherei
Manny Albam

**Manny Albam**, eegentlich *Emmanuel Albam* (* 24. Juni 1922 in Samaná, Dominikaansch Republik; † 2. Oktober 2001 in Croton-on-Hudson, New York) weer en Jazz-Baritonsaxophonist, Bandleader un Arrangeur. 

Albam keem all as Kind nah New York, hett de High School in New York City besöcht un fung 1940 up dat Altsaxophon an, bevör he to dat Bariton wessel. In de 1940er Johren hett he u. a. bi Muggsy Spanier (1941), Bob Chester (1942), Georgie Auld (1942 bit 1945), Boyd Raeburn, Bobby Sherwood, Sam Donahue (1947), Herbie Fields un Charlie Barnet (1948/49) arbeit. He tendeer mehr to’n Swing un Bebop un hett af 1950 as Arrangeur för Big Band-Leader as Count Basie, Stan Kenton oder Woody Herman as ok en groot Tall vun lütt Jazz-Formationen, as vun Terry Gibbs arbeit. In de 1950er Johren nehm he en Rieg vun Alben up; de beid bekannsten weern *The Jazz Greats of Our Time, Vol. 1 & 2* mit Nick Travis, Art Farmer, Conte Candoli, Jack Sheldon, Harry Sweets Edison, Charlie Mariano, Bill Holman, Richie Kamuca, Pepper Adams, Gerry Mulligan, Hank Jones, Shelly Manne, de jeweils bi twee Sessions in New York un Los Angeles entstunnen. Upsehn hett he Enn’ vun de 1950er Johren mit sien Album *Jazz New York* erregt, an dat ok de jung Pianist Bill Evans mitwarkt hett.

In de latere Johren hett Albam sien Aktivitäten up Lehrtätigkeit un Filmmusik verleggt. He hett an de Eastman School of Music ünnerricht.

## Diskographisch Henwiesen
* *The Jazz Workshop* (RCA, 1955) mit Nick Travis, Joe Newman, Thad Jones, Urbie Green, Bob Brookmeyer, Hal McKusick, Al Cohn, Sol Schlinger, Milton Hinton
* *The Blues is Everybody's Business* (Gambit, 1955-57) mit Bernie Glow, Phil Woods, Gene Quill, Eddie Costa, Nat Pierce, Billy Bauer 
* *Jazz Greats of Our Time* (Lonehill Jazz, 1957/58) 
* *Jazz New York* (Lonehill Jazz, 1959/59) mit Donals Byrd, Frank Rehak, Jerome Richardson, Bill Evans, Dick Katz, Addison Farmer, Osie Johnson, Ed Shaughnessy 
* *Some New, Something Blue* (1959)

## Quelle
*Carlo Bohländer u. a. "Reclams Jazzführer" 1989

## Weblenken
*Indrag bi  ''JAZZHOUSE.org''
Georg Julius Berling

**Georg Julius Berling**, ok *Georg Berling* (* 30. Mai 1817 in Altenkirchen (Rügen); † 16. Juni 1873 in Anklam) weer en düütschen Dokter un plattdüütsch Dichter. 

## Leven
Georg Berling wurr nah de Dood vun sien Vader af 1823 vun sien Unkel, den Paster Sellin in Blesewitz uptrucken. He hett de Böverstufen vun de Gymnasien in Friedland (Mekelnborg) un Griepswohld besöcht. Dornah studeer he an de Universitäten Griepswohld un Jena Medizin. Sien Doktertitel kreeg he in’ November 1842 in Griepswohld. Dornah hett he sück in Anklam as Huusdokter nedderlaaten un bleev dor bit to sien Dood.. 

Georg Berling hett plattdüütsch Gedichte in en tweebändig Wark verapenlicht.  

## Schriften
* *Lustig un Trurig as't jerer hewn will. Eine Sammlung plattdeutscher Gedichte in Neupommerscher Mundart.*
: Heft 1: Dietze, Anklam 1860.
: Heft 2: Dietze, Anklam 1861.
: Neue Ausg. u. d. T. *Lustig un trurig : plattdeutsche Gedichte*, bes. von Karl Theodor Gaedertz. Berlin : Klönne, 1884.

* *Der practische Thier-Ausstopfer (Taxidermist), oder gründliche Anweisung, Säugethiere, Vögel, Amphibien, Fische und Schaalthiere nach einer neuen Methode ... auszustopfen ... : ein Leitfaden zum Selbstunterrichte ...* Berlin : Schotte, 1861.

## Kiek ook bi

* List vun plattdüütschen Schrievers

## Literatur
* *Berling, Georg*. In: Grete Grewolls: *Wer war wer in Mecklenburg-Vorpommern? Ein Personenlexikon*. Edition Temmen, Bremen 1995, ISBN 3-86108-282-9, S. 46.

## Weblenken
* Literatur vun un över Georg Berlin in de Landesbibliographie M-V
* Peter Hansen: https://web.archive.org/web/20091214010211/http://www.ins-db.de/autor-werke.php?ID=24&START=1&ORD=JAHR in Die plattdeutschen Autoren und ihre Werke. Abgerufen am 21. April 2010.
* Personennamendatei
Edu Snethlage

**Everardus „Edu“ Snethlage** (* 9. Mai 1886 in Ngawi; † 12. Januar 1941 in Medan, Nordsumatra) weer en nedderlannsch Footballspeler. He hett van 1907 bit 1909 elf Lännerspelen un hett teihn Doren schaaten. 

Twee vun sien Lännerspelen weern bi de Olympisch Sömmerspelen 1908 in London; het hett dorbi in dat White City Stadium in dat Speel um de Bronzemedaille tegen Schweden in de 58. Minüüt to’n 2:0-Endstand dat Door schaaten. 

## Weblenken
* Profil bi ''voetballstats.nl'' (nedderlannsch)
* Snethlage bi SportsReverence
Kenny Barron

**Kenny Barron** (* 9. Juni 1943 in Philadelphia, Pennsylvania) is en US-amerikaansch Jazz-Pianist un Komponist. 

Sien professionell Karriere fung 1957 in de Band vun Mel Melvin an, in de ok sien Bröer  Bill speel. Nahdem he 1959 nah New York umtrucken weer, speel he eerst mit  Philly Joe Jones, denn mit Yusef Lateef, James Moody un Lee Morgan. Lateef harr – as Barron sülvst seggt – en grooten Infloot up sien Improvisationswies. 1961 wurr he vun Lou Donaldson engageert, um twee Johr later to  Dizzy Gillespies Quintett to wesseln, wo he Nahfolger vun Lalo Schifrin wurr. Nah en  Europa-Tournee wessel he to Freddie Hubbard un speel dornah ünner annern mit Jimmy Owens, Joe Henderson, Esther Marrow, Milt Jackson, Stanley Turrentine un Stan Getz.
1970 steeg Barron weer bi Yusef Lateef in. 1973 entstunn dat Album *Sunset to Dawn* för *Muse Records*. 1981 hett he de Grupp *Sphere* grünnd mit Charlie Rouse (later ersett för Gary Bartz).

Barron weer mehrfak för den Grammy nomineert, ünner annern för *People Time* (mit Stan Getz), *Sambao*, *[[Night and the City (Album)|Night and the City]]* (mit Charlie Haden), *Wanton Spirit* (mit Charlie Haden un Roy Haynes) un *Spirit Song*. He kreeg all veer mal in Folg de Utteknung as Best Pianist vun de *Jazz Journalists Association*.

1973 bit 2000 hett Kenny Barron an de Rutgers University ünnerricht, wo he ok up Jeanie Bryson drapen is. Sien Bröer weer de Tenorsaxophonist Bill Barron (1927–1989).

Sien Kompositionen wurrn vun völ Musikers interpreteert; de Saxophonist Harvey Wainapel hett sogor en ganz Album mit Barron-Titeln upnommen („Ambrosia“).

De swingend, in’ perkussiv as bunnen Phraseeren gliekermaaten verseert Allroundpianist wurrd vun völ Solisten, vör allen vun Singerinnen, as ideal Begleiter schätzt
. Bi völ Upnahmen as Sideman is he de entscheedend drievend Kraft. He improviseert afwesselnsriek un infallsriek.
Lediglich bi sien Upnahmen as Leader hett he sück as Begleiter vun sück sülvst noch nich richtig opdeckt un kann sien Soloarbeit nich gliekermaaten ünnerstütten. He halt sück dorum faken Gastsolisten, as Eddie Henderson. 

2010 kreeg he de NEA Jazz Masters Fellowship.

In’ Interview hett he vertellt, dat he mit tonehmend Öller mehr experimenteeren deiht un musikalisch mehr wagen deiht. 

## Diskographisch Henwiesen
* *Sunset to Town*(Muse, 1973) mit Warren Smith, Bob Cranshaw, Freddie Waits 
* *Green Chimneys* (Criss Cross, 1983) mit Buster Williams, Ben Riley
* *Scratch* (Enja, 1985) mit Dave Holland, Daniel Humair
* *Rhythm-A-Ning* (Candid, 1989) mit Walter Booker, Jimmy Cobb
* *The Artistry of Kenny Barron* (Wave, 1990) mit Peter Ind, Mark Taylor
* *People Time* (Emarcy, 1991) mit Stan Getz
* *Other Places* (Verve, 1993) mit Bobby Hutcherson, Rufus Reid, Victor Lewis, Mino Cinelu
* *But Beautiful* (Steeplechase, 2000) Duo mit Joe Locke

## Enkeld Nahwiesen
 

## Weblinks
* Barron in de Katalog vun dat Düütsche Musikarchiv
* Website vun Kenny Barron
* Barron in de Katalog vun de Deutsche Nationalbücherei
* Personennaamdatei
Bobby Rosengarden

**Robert Marshall „Bobby“ Rosengarden** (* 23. April 1924 in Elgin (Illinois); † 27. Februar 2007 in Sarasota (Florida)) weer en US-amerikaansch  Jazzslatüüchspeler un Studiomusiker. De ok in traditionellen Stilberieken verseert Drummer teken sück dör en bi tallriek Plattenupnahmen bewährt Hör- un Reaktionsfähigkeit as ideal Begleiter ut. 

## Leven un Warken
Rosengarden stammt ut en Musikerfamilie un harr vun dat fievte Levensjohr an in Chicago  Privatünnerricht (deelwies gemeensam mit Louie Bellson) bi Roy Knapp. Nah sien Studium 1942/43 an de University of Michigan hett he bit 1946 sien Militärdeenst in Armybands afleist.  Dornah arbeit he in New York City bi Charlie Spivak, Raymond Scott un Skitch Henderson, um af 1949 as Studiomusiker to arbeiten. Van 1949 bit 1968 weer he bi de NBC beschäftigt, um van 1969 bit 1974 bi ABC as Baas vun de Band in de Dick Cavett Show to arbeiten. He weer ok an de ''Steve Allen Show'', de ''Ernie Kovacs Show'', ''Sing Along With Mitch'' un Johnny Carsons Tonight Show bedeeligt. Bi Upnahmen un Live-Sendungen weer he Partner vun Musiker ut all Richtungen, dorünner in de eerste Phase ok faken mit Arturo Toscanini. In de Upnahmestudios hett he so ünnerscheedlich Künstler as Duke Ellington, Billie Holiday, Benny Goodman/Igor Strawinsky (*Ebony Concerto*), Quincy Jones, Gil Evans/Miles Davis, Astrud Gilberto, Antonio Carlos Jobim, Stan Getz, Arlo Guthrie, Carmen McRae, Ben E. King, Harry Belafonte („Banana Boat“), Barbra Streisand, Jimi Hendrix, Dave Brubeck un Tony Bennett begleit.  

Nebenbi hett he siet 1965 ok immer mal weer för Benny Goodman arbeit. Van 1973 bit 1978 speel he bi de The World’s Greatest Jazz Band un af 1974 hörr he to de *New York Jazz Repertory Company*, mit de he 1975 dör Europa tourt is. Dorneben hett he Bob Wilbers *Soprano Summit* begleit. Siet Midden vun de 1970er Johren speelt Rosengarden regelmatig up de groot Festivals as dat Newport Jazz Festival, aber ok in Europa – mit eegen Gruppen as ok in de Bands vun Peanuts Hucko, Gerry Mulligan, Kenny Davern un in Trios mit den Pianisten Hank Jones bzw. Dick Wellstood un den Bassisten George Duvivier bzw. Milton Hinton.

Mit den Perkussionisten Phil Kraus, mit de he in de 1950er un 1960er Johren as fast  Gespann in den Studios arbeit hett un ok Alben as etwa *Playful and Pretty* un *Like ... Bongos* inspeelt harr, hett he 2000 de CD *Just ... Bongos* mit Upnahmen ut disse Serie verapenlicht..

## Lexigraphisch Indrääge
* Martin Kunzler, *Jazz-Lexikon*, Bd. 2. 2002. Reinbek: Rowohlt 2002 ISBN 3-499-16513-9

## Weblinks
*Nahroop
*Tribute to Bobby Rosengarden (mit Diskographie)
*Bpbby Rosengarden bi Allmusic
Telematik

**Telematik** (tohopenföögt ut '''Tele'''kommunikatschoon un Infor'''matik''') is en Technologie, wo de beiden Technologie-Twiege Telekommunikatschoon un Informatik in tohopenarbeiden doot. Mit de Telematik weert also de Informatschonen vun tominnst twee Informatschoonssysteme tohopenknütt. En sunnerliche Datenverarbeitung un en System vun de Telekommunikatschoon hölpt dor to. Dat Woort „Telematik“ is vun Nora un Minc 1978 bi ehre Studie över de Infortmatschoonssellschop to’n eersten Mol bruukt wurrn. 

To de Feller, de vun de Telematik beackert weert, höört Reknernetten, as dat Internet, Telefon- un Mobilfunknetten. Unner annern weert ok düsse Spezialfeller vun de Telematik unner’n Ploog nahmen:

* Verkehrstelematik
* Flottenmanagement
* Huus-Management (Facility Management)
* Feernwarken
* E-Commerce
* Gesundheitstelematik/Telemedizin (E-Health)
* Bildungstelematik (E-Learning)
* Sekerheitstelematik

Dor warrt bit up den hüdigen Dag um streden, of de Telematik en egen Fack is, oder of datt man bloß en Twieg vun de Informatik vörstellen deit. 

1998 is de düütsche Telematiksellschop „TelematicsPro e.&nbsp;V.“ grünnt wurrn (Hüdigendags 125 Unnernehmen as Liddmaat). Se hett sik vörnahmen, de Telematik bekannt to maken un unner de Arms to griepen. 

En Studiengang Telematik gifft dat sinds 1985 an de Technische Universität Graz in Öösterriek (an’n Anfang en 10-Semester-Diplomstudium, hüdigendags updeelt in 6 Semester Bachelor- un 4 Semester Masterstudium. To düt Studium höört Deele vun de Informatik un ok vun de Elektrotechnik. Dat eerste Instituut för Telematik in Düütschland is 1982 an de Fakultät för Informatik bi de Universität Karlsruhe grünnt wurrn. Vun 1999 af an gifft dat ok an de TFH Wildau bi Berlin en Bachelor- un Masterstuium Telematik as Modell-Studiengang. Vun 2001/2002 af an hett he as en konsekutiven Studiengang internatschonale Zertifikate kregen. An de Fackhoochschool Kärnten gifft dat en Bachelor- un masterstudium Telematik/Nettwarktechnik. 

## Wo de Telematik bi togange is

* Telebanking
* Teleshopping
* Telelearning
* Televoting
* Telemedizin
* Telearbeit

## Weblenken
* Basisgruppe Telematik an de TU Graz
* Mielensteene in de Geschichte vun de Telematik
* TelematicsPro – De düütsche Telematiksellschop
* TMF e.V. - Telematikplattform för Medizinsche Forschungsnetten 
* Telematikprojekt vun de ABDA
* OpenTelematik.org - de fre’e Telematik (OpenSource Community Project)
Verkehrstelematik

**Verkehrstelematik** (internatschonal ok **Intelligent Transport Systems** (ITS) is de Bruuk un dat Anwennen vun Telematik för den Verkehr. Verkehrstelematik hett to doon mit jede Aart vun Fohrtüüge, mit de Lüde, de dor in sünd, mit de Göder, de dor in losschickt un annahmen weert un mit dat Bearbeiden un Dorstellen vun Daten in en Fohrtüüg. De Verkehrstelematik hölpt dor to, den Stratenverkehr, den Spoorwegverkehr, den Seeverkehr un den Luftverkehr to koordineern. In en Definitschoon heet dat: *Verkehrstelematik (ITS) meent dat Togriepen up un dat Tostüern, Bearbeiden un Bruken vun Daten, de mit den Verkehr to kriegen hefft, üm dor Informatschoon över den Verkehr to kriegen un em up'e Reeg to bringen un to stüern. Dor weert Technologien in de Twiege Informatschoon un Kommunikatschoon bi bruukt.*

## Verkehrspolitik
De Verkehrspolitik luert dor up, datt de Verkehrstelematik hölpen kann, de Probleme vun den Verkehr vun'n Disch to kriegen. De ganze Verkehr schall dor effizienter, ökologischer un ok sekerer mit afwickelt weern. De Infrastruktur, de al dor is, schall beter bruukt weern un all, de in'n Verkehr unnerwegens sünd, schöllt mit Hölp vun de Verkehrstelematik rundum Bescheed kriegen över allens, wat jem unnerwegens angeiht. So schall de Verkehr akraat un seker stüert weern. 

## Logistik
In den Twieg vun de Logistik hölpt de Verkehrstelematik dorto, datt de ganze Transport beter plaant un dörföhrt weern kann.

## Worüm de Telematik för den Verkehr wichtig is
Na eene Studie vun den ADAC steiht de Autofohrer in'n Döörsnitt bi 65 Stunnen in'n Stau. Dor weert um un bi 14 Milliarden Liter Kraftstoff bi verbruukt un schaadt so de Umwelt un kost veel Geld. Dör den Insatz vun Telematik könnt de Verkehrswege veel beter utnützt weern. Jedeen Autofohrer kann bitieds un aktuell, t.B. över sien Navigatschoonssystem, kunnig maakt weern, wo dat Staus gifft un wie he dor an'n Besten umto fohren kann.

## Belege
Satellit

**Satellit** (von , ) betekent

* Satellit, künstlichen Ruumfleger, de up en faste Bahn um en Steern oder Planeten umto suust,
* Satellit, natüürlichen Trabanten, de um en Planeten up en faste Bahn umto susen deit,
* Satellit, Endafsnitt an den korten Haken vun en Chromosom,
* Satellit, in de Biologie en unsülvstännigen Virus.